**The Amazing Race 30** er den trettiende sesongen av den amerikanske realityserien The Amazing Race. Den trettiende sesongen fulgte elleve lag, alle bestående av to personer med en eksisterende relasjon, i et kappløp rundt om i verden. Hovedpremien i konkurransen er 1 000 000 US$. Phil Keoghan, programleder i alle de foregående sesonger, ledet også den trettiende sesongen av programmet.

Sesongen hadde premiere 3. januar 2018.

Kjæresteparet og realitystjernene Cody Nickson og Jessica Graf vant den trettiende sesongen av The Amazing Race, og ble med det de første deltagerne som tidligere har deltatt i Big Brother til å vinne The Amazing Race.

Produksjon
----------

Startstreken for den trettiende sesongen av The Amazing Race, var i Washington Square Park i New York.
På samme måte som til den tjuefemte og den tjuesjuende sesongen, ble det annonsert på seriens nettside at innspillingen av sesongen ville starte 1. oktober 2017 ved Washington Square Park i New York med en offentlig start. Fans og publikum ble invitert til å komme for å se de nye lagene starte kappløpet.

Den trettiende sesongen av The Amazing Race strakk seg 47 000 km gjennom ti land på fire kontinenter i løpet av 24 dager. Innspillingen begynte 1. oktober 2016 og ble avsluttet 24. oktober 2016. Belgia, Island, Tsjekkia og Zimbabwe var noen av landene som ble besøkt i løpet av kappløpet. I tillegg ble Bahrain besøkt for første gang i The Amazing Race.

Denne sesongen introduserte «Head-to-Head», hvor to lag konkurrerer mot hverandre i en oppgave. Vinnerlaget får neste ledetråd, mens det tapende laget må vente på et annet lag før de konkurrerer igjen. Syklusen gjentas til det står et lag igjen. Denne type oppgave har blitt gjort i andre versjoner av The Amazing Race (Israel, Filippinene, Kina, Latin-Amerika, Norge, Canada). I tillegg ble det for første gang gjennomført lagbytte, hvor lagene byttet lagsmedlem med et annet lag og gjennomførte mesteparten av en etappe med dem.

### Casting

Mens laget med Big Brother-deltagerne Jessica Graf og Cody Nickson fra den nylige avsluttede sesong 19 ble presentert tidligere som deltagere i The Amazing Race, ble den fulle listen med deltagende lag presentert 7. desember 2017. Blant disse, kom det fram at de tidligere NBA-spillerne Cedric Ceballos og Shawn Marion, IndyCar-kjørerne Conor Daly og Alexander Rossi, freestyle-kjørerne Kristi Leskinen og Jen Hudak og konkurransespiserne Joey Chestnut og Tim Janus ville delta i konkurransen.

Ved pit-stop i den femte etappen, fridde Lucas Bocanegra til Brittany Austin.

Resultat
--------

Følgende lag deltok i kappløpet, med deres relasjon på det tidspunktet innspillingen foregikk.

| Lag | Relasjon | Plassering (Etappevis) | Veisperringer |
| --- | --- | --- | --- |
| 1 | 2+ | 3 | 4+ | 5 | ⋐6⋑ | 7 | 8 | 9 | 10 | 11 | 12 |
| Cody & Jessica | Datende realitystjerner | 2 | 1 | 5 | 2 | 6 | 6⊃ | 5 | 5⊂ | 4 | 2 | 2 | 1 | Cody 6, Jessica 3 |
| Henry & Evan | Datende debattanter | 3 | 8 | 1 | 6 | 4 | 3 | 3 | 4⋐ | 3 | 4 | 1 | 2 | Henry 4, Evan 5 |
| Kristi & Jen | Profesjonelle freestylere | 1 | 3 | 3 | 3 | 2 | 1 | 5 | 2 | 2 | 3 | 3 | 3 | Kristi 4, Jen 5 |
| Alex & Conor | IndyCar-førere | 5 | 5 | 2 | 1 | 5 | 4 | 1 | 3⋑ | 1 | 1 | 4 |  | Alex 4, Conor 4 |
| Lucas & Brittany | Datende→Forlovede livreddere | 7 | 6 | 8 | 8 | 1 | 5 | 1 | 1⊃ | 5 |  | Lucas 3, Brittany 3 |
| Eric & Daniel | Tvillinger | 8 | 9 | 7 | 7 | 3 | 2 | 3 | 6 |  | Eric 3, Daniel 3 |
| Trevor & Chris | Fiolinister | 4 | 4 | 4 | 5 | 7 | 7⊂ |  | Trevor 3, Chris 3 |
| Joey & Tim | Konkurransespisere | 6 | 7 | 6 | 4 | 8 |  | Joey 2, Tim 3 |
| Cedric & Shawn | Tidl. NBA-spillere | 9 | 2 | 9 | 9– |  | Cedric 2, Shawn 2 |
| April & Sarah | Geiteyogamødre | 10 | 10– |  | April 0, Sarah 2 |
| Dessie & Kayla | Modeller | 11 |  | Dessie 1, Kayla 0 |

* En rød lagplassering indikerer at laget ble eliminert.
* En blå understreket lagplassering indikerer at laget kom sist i en ikke-elimineringsetappe, og måtte gjennomføre en Fartsdump i neste etappe.
* En oransje + ved etappenummer, indikerer at det var en Head-to-Head i den etappen. En oransje - ved lagplassering indikerer at laget tapte Head-to-Head-oppgaven og ble eliminert.
* En brun ⊃ eller en cyan ⋑ indikerer at laget brukte en av de to U-svingene. En brun ⊂ eller en cyan ⋐ indikerer at laget ble U-svingt.
* Et understreket etappenummer indikerer at det ikke var obligatorisk hvile mellom etappene og ble beordret videre. Førsteplassen fikk en premie i den etappen.

Premier
-------

Premiene ble gitt til laget som kom på førsteplass i de respektive etappene. Alle reisepremiene ble sponset av Travelocity.

* **Etappe 1** — En tur for to til Santorini, Hellas
* **Etappe 2** — $2 500 hver
* **Etappe 3** — Tur for to til Zürich, Sveits
* **Etappe 4** — $5 000 hver
* **Etappe 5** — Tur for to til Bali, Indonesia
* **Etappe 6** — Tur for to til Perth, Australia
* **Etappe 8** — Tur for to til Saint Lucia
* **Etappe 9** — $7 500 hver
* **Etappe 10** — Tur for to til Curaçao
* **Etappe 12** — $1 000 000

Sammendrag
----------

### Etappe 1 (USA → Island)

Reisekartet for den trettiende sesongen av The Amazing Race.
På Island, fant lagene etappens Pit-Stop ved bredden av Reykjavíkurtjörn.
* New York, New York New Yorks flagg, **USA** USAs flagg (Washington Square Park) (Startstreken)
* New York (John F. Kennedy internasjonale lufthavn) til Reykjavík, **Island** Islands flagg (Keflavík internasjonale lufthavn)
* Borgarbyggð (Geitárgljúfur)
* Mosfellsbær (Esjumelar) >Veisperring< Må jeg stave det?
* Reykjavík (Ingólfstorg)
* Reykjavík (Reykjavíkurtjörn – Iðnó Menningarhús) >Pit-Stop (Etappe 1)<

I sesongens første Veisperring, måtte et lagsmedlem sette seg inn i en buggy sammen med en profesjonell sjåfør og bli kjørt langs foten av fjellet Esja. Under kjøreturen var det plassert elleve bokstaver som lagene, uten å ta notater, måtte memorere. Hver av bokstavene hadde et nummer på seg, og lagene måtte finne ut at nummerne betegnet den riktige rekkefølgen av bokstavene. Etter kjøreturen, måtte lagene ordne isblokker med bokstaver for å få navnet på deres neste destinasjon; Ingólfstorg. Når bokstavene var plassert i riktig rekkefølge, ville de motta neste ledetråd.

**Tilleggoppgaver:**

* Ved startstreken, måtte lagene, etter at Phil hadde startet kappløpet, finne deres neste ledetråd i midten av fontenen før de kunne dra til lufthavnen.
* Ved Geitárgljúfur, måtte et lagsmedlem trekke seg langs en løypestreng, høyt over elvens canyon, til de nådde et islandsk flagg. Når de hadde fått tak i et flagg, ville partneren trekke dem tilbake til kanten av canyonen. Når lagsmedlemmene var gjenforent, kunne de bytte flagget mot deres neste ledetråd.
* Ved Ingólfstorg, måtte lagene finne en gruppe med strongmen. Når de hadde funnet gruppen, ville en strongwoman som het Katrín stille dem to spørsmål om to nasjonaldrikker. «Hva kaller islendingene drikken kjent som "sortedød"?» (Brennivín) og «Hva er Þorskalýsi?» (Tran). Når lagene hadde gitt riktig svar, ville de bli tildelt en shot av hver drikk. Når begge drikkene var drukket opp, ville de motta neste ledetråd.

### Etappe 2 (Island → Nederland → Belgia)

I Antwerpen, besøkte lagene Grote Markt for å gjennomføre sesongens første Head-to-Head og etappens pit-stop.
* Reykjavík (Keflavík internasjonale lufthavn) til Amsterdam, **Nederland** Nederlands flagg (Amsterdam lufthavn, Schiphol)
* Amsterdam (Schiphol Airport jernbanestasjon) til Antwerpen, **Belgia** Belgias flagg (Antwerpen-Centraal jernbanestasjon)
* Antwerpen (Paleis op de Meir – The Chocolate Line) >Veisperring< Hvem vil nå nye høyder? >Veivalg< Old Print eller Diamond Glint
* Antwerpen (Grote Markt) >Head-to-Head< >Pit-Stop (Etappe 2)<

I denne etappens Veisperring, måtte lagene dra til Willemdok og finne "SkyClimb", en kran med fire hengende taustiger. Der måtte et lagsmedlem klatre 30 meter opp til toppen av stigen, mens kranen løftet dem opp i luften, for å hente neste ledetråd før turen ble avsluttet.

I sesongens første Veivalg, måtte lagene velge mellom Old Print eller Diamond Glint. I Old Print, måtte lagene dra til Plantin-Moretus Museum. Der måtte lagene bruke en gammel trykkpresse til å trykke deres neste ledetråd. Ut ifra et gitt eksempel trykket på et kort, måtte lagene plassere metallbokstaver i riktig rekkefølge, hvorpå deres neste ledetråd ville bli trykket. Hvis deres ledetråd var korrekt trykket, kunne de fortsette kappløpet. I Diamond Glint, måtte lagene dra til ADC-bygningen i Diamantkwartier. Der måtte lagene vurdere tre diamanter ut ifra karat, farge og klarhet. Etter å ha veid og målt diamantene og etablert en grunnverdi, måtte lagene finne urenheter og misfarging og trekke fra deres verdier ut ifra en gitt formel. Når lagene hadde beregnet totalverdien på alle tre diamantene og lagt totalverdien til prisen av en uferdig halskjede, ville de motta neste ledetråd.

I den aller første Head-to-Head, måtte to lag om gangen duellere mot hverandre i "Fritesløp". Etter at begge medlemmene av hvert lag hadde ikledd seg pommes frites-kostyme, måtte hvert lag nominere ett medlem som måtte gjennomføre en hinderløype med en tralle med åtte poser med pommes frites. Hvis en pose falt av underveis i løypen, måtte de få posen på plass igjen før de kunne løpe videre. Laget som krysset målstreken først, kunne sjekke inn til pit-stop, mens det tapende laget måtte duellere på nytt igjen. Det siste tapende laget i Head-to-Head-oppgaven ble eliminert fra The Amazing Race.

**Tilleggsoppgaver:**

* Etter Veivalgsoppgavene, fikk lagene utdelt ledetråd skrevet på nederlandsk. Ledetråden instruerte lagene til å "dra til et stort, offentlig plass hvor dere finner rådhuset og Silvius Brabo". Lagene måtte finne ut at de måtte dra til Grote Markt.

### Etappe 3 (Belgia → Nederland → Marokko)

I Tanger, var fokuset på oppgavene sentrert rundt byens medina og de smale smugene.
* Antwerpen (Antwerpen-Centraal jernbanestasjon) til Amsterdam, **Nederland** Nederlands flagg (Schiphol Airport jernbanestasjon)
* Amsterdam (Amsterdam lufthavn, Schiphol) til Tanger, **Marokko** Marokkos flagg (Ibn Batouta internasjonale lufthavn)
* Tanger (Medina fiskehavn)
* Tanger (Kisariate Jbala Souk) >Veisperring< Hvem er klar på å rocke kasbahen? >Veivalg< Drop it Off eller Shake it Off
* Tanger (Palais Moulay Hafid) >Pit-Stop (Etappe 3)<

I denne etappens Veisperring, måtte et lagsmedlem navigere seg gjennom gatene og taktoppene av Tanger, lik en scene i fra filmen Jason Bournes ultimatum. Først måtte de finne veien til taktoppen av Det amerikanske legasjonsmuseet, der Travelocity-hagenissen ville zipline over byen til et annet tak. De måtte så navigere seg gjennom byens smale gater til taket hvor Travelocity-nissen landet. Da de hadde funnet hagenissen, ble de instruert til å dra til Kasbah-museet, hvor samme oppgave måtte utføres. Etter å ha funnet Travelocity-nissen for en annen gang, ble de instruert til å finne en mynttelefon ved en Tele Boutique. Der måtte de bruke mynten som lå i Travelocity-nissens pose til å betjene en telefon for å lytte til den arabiske frasen for god morgen; Sabah al-khair (صباح الخير). Når de hadde gjensitert frasen til butikkeieren, ville han gi dem neste ledetråd.

I denne etappens Veivalg, måtte lagene velge mellom Drop it Off eller Shake it Off. I Drop it Off, måtte lagene dra til en grossistforretning ved Grand Socco og plukke opp kasser med squash, kyllinger og appelsiner. Ved å trekke kassene sine langs bakken, måtte lagene levere produktene til tre steder, hvor de ville få kvittering stemplet med et av ordene som var i navnet på etappens Pit-Stop: Palais Moulay Hafid. Når leveransene var levert, måtte lagene dra tilbake til Grand Socco og bytte kvitteringene mot deres neste ledetråd. I Shake it Off, måtte lagene dra til restauranten Manounia Palace, hvor de først måtte ikle seg tradisjonelle magedanser-antrekk. Deretter måtte de danse blant dansere og musikere mens de lette etter tre ord som var i navnet på etappens Pit-Stop: Palais Moulay Hafid. Når de hadde gitt de tre ordene til servitøren, ville han gi dem neste ledetråd.

**Tilleggsopgaver:**

* Ved byens fiskehavn, måtte lagene finne en merket kasse med fisk og flytte fisken til en kurv. Ut ifra et gitt eksempel, måtte lagene ordne all fisken med hodene deres vendt utover. Når lagene kurven til fiskerens tilfredshet, ville de motta deres neste ledetråd.
* Ved Kisariate Jbala Souk, måtte lagene hilse på en kjøpmann med den arabiske hilsenen *As-salamu alaykum* (السَّلَامُ عَلَيْكُمْ) før de fikk deres neste ledetråd og en Travelocity-nisse.

### Etappe 4 (Marokko → Frankrike)

I Saint-Tropez, gjennomførte lagene den fjerde etappen av The Amazing Race 30.
* Tanger (Ibn Battouta internasjonale lufthavn) til Nice, **Frankrike** Frankrikes flagg (Côte d'Azur internasjonale lufthavn)
* Saint-Tropez (Sailing School Water Company De Saint-Tropez) >Fartsdump (Cedric & Shawn)< >Veisperring< Hvem er sulten etter neste ledetråd? >Veivalg< Bread eller Tread
* Saint-Tropez (Place des Lices) >Head-to-Head< >Pit-Stop (Etappe 4)<

Som Fartsdump i denne etappen, måtte Cedric & Shawn stable optimistjoller i numerisk rekkefølge. Når jollene var riktig stablet, kunne Cedric & Shawn fortsette kappløpet.

I denne etappens Veisperring, måtte et lagsmedlem feste et seil til en optimistjolle uten ror. Så måtte de seile den over bukten til to forskjellige bøyer, hver med en halvdel av deres neste ledetråd. Når de hadde fått tak i begge halvdelene av ledetråden, kunne de seile tilbake til land og gjenforenes med sin partner.

I denne etappens Veivalg, måtte lagene dra til Bread eller Tread. I Bread, måtte lagene dra til La Tarte Tropézienne. Der ville de møte en baker som ville vise dem hvordan de skulle lage en baguette. Deretter måtte lagene forme 50 baguetter fra 14 kilos deig. Når bakeren hadde godkjent bagettene, ville han gi dem neste ledetråd. I Tread, måtte lagene dra til Sandales Tropéziennes. Der måtte alle på hvert lag lage hver sine Tropéziennes-sandaler for å motta neste ledetråd.

I denne etappens Head-to-Head, måtte lagene duellere mot hverandre i Pétanque. Et lag spilte med svarte kuler, mens det andre laget spilte med hvite kuler. Hvert lagsmedlem måtte kaste tre ganger, og laget som hadde kulen som var nærmest «grisen», kunne sjekke inn til pit-stop. Laget som tapte den siste kampen, ble eliminert fra kappløpet.

### Etappe 5 (Frankrike)

I Les Baux-de-Provence, måtte et lagsmedlem sette sammen en blide under etappens Veisperring ved Château des Baux.
* Les Baux-de-Provence (Château des Baux) >Veisperring< Hvem slenger seg ut i det middelalderske?
* Maussane-les-Alpilles (Café de la Fontaine) >Veivalg< Full of Bull eller Colorful
* Les Baux-de-Provence (Hotel Benvengudo) >Pit-Stop (Etappe 5)<

I denne etappens Veisperring, måtte et lagsmedlem sette sammen en blide ut ifra et eksempel og ved hjelp av utdelt materiale. Mens oppgaven pågikk, ville lagsmedlemmet som ikke gjennomførte Veisperringen, bli satt i gapestokk. Når soldaten hadde godkjent bliden, ville de motta neste ledetråd.

I denne etappens Veivalg, måtte lagene velge mellom Full of Bull eller Colorful. I Full of Bull, måtte lagene dra til amfiteateret i Arles. Der måtte lagene sjekke 100 kunstige okser, som var spredt rundt på tribunene i amfiteateret, etter totalt tre bånd, en i hver av fargene til det franske flagget. Når alle tre fargebåndene var funnet, kunne de bytte dem med tyrefekteren i ringen mot deres neste ledetråd. I Colorful, måtte lagene dra til Pont Van Gogh. Der ville lagene finne en kopi av en av Vincent van Goghs malerier av den originale «Langlois-broen ved Arles», som egentlig var en forseggjort skyvepuslespill. Lagene måtte skyve elementer på maleriet i en spesifikk rekkefølge for å låse opp staffeliet og hente ut deres neste ledetråd.

**Tilleggsoppgave:**

* Ved Café de la Fontaine, måtte lagene finne en stamkunde som drakk et glass med rødvin. Når de hadde funnet stamkunden, ville stamkunden gi dem neste ledetråd.

### Etappe 6 (Frankrike → Tsjekkia)

I Praha, fant lagene etappens pit-stop i Letenské sady, med utsikt over gamlebyen og elven Vltava.
* Marseille (Marseille Provence lufthavn) til Praha, **Tsjekkia** Tsjekkias flagg (Václav Havel lufthavn)
* Praha (Rudolfinum) >Dobbel U-Sving< Cody & Jessica u-svingte Trevor & Chris og U-Sving nr. 2 ble ikke brukt. >Veivalg< This eller That
* Praha (Andělská Lázeň Beer Spa)
* Praha (Stará Čistírna Odpadních Vod) >Veisperring< Det begynner med en F, det er alt jeg vil si.
* Praha (Letenské sady) >Pit-Stop (Etappe 6)<

I denne etappens Veivalg, måtte lagene velge mellom This eller That. Lagene fikk ikke noen informasjon om hva oppgavene gikk ut på før de ankom stedene for oppgavene. I This, måtte lagene dra til Staropramen bryggeri. Der måtte lagene velge en palle med ølkagger og gjenstable dem mens de var på utkikk etter den ene kaggen som var full. Når de hadde funnet kaggen, måtte de tappe den og fylle et glass med øl, ut ifra bryggeriets standard. Når bryggerimesteren godkjente glasset, måtte lagene bruke en tralle og transportere kaggen til båten «Fidelio» på den nærliggende elven Vltava. Når kaggen var levert, ville de motta neste ledetråd. I That, måtte lagene dra til Karlsuniversitetet. Der måtte lagene entre en forelesing, hvor to forelesere hadde hver sine presentasjoner om påstandene om jorden er rund eller flat. Etter presentasjonene, måtte lagene svare på åtte spørsmål i en muntlig eksamen om det de hadde lært om på forelesningen. Hvis de bestod eksamenen, ville de motta neste ledetråd.

I denne etappens Veisperring, som var et tilbakeblikk til den femtende sesongen, måtte et lagsmedlem gå inn i et rom og lete blant flere hundre, ringende telefoner etter åtte av dem som hadde en person på den andre enden av linjen. En stemme fra hver telefon ville gi dem et ord fra et sitat av Franz Kafka: «Meningen med livet er at det tar slutt.» (*The meaning of life is that it stops.*) Uten å ta notater, måtte de memorere ordene som ble fortalt før de måtte fylle ut et skjema biografiske spørsmål og forsøke å dekode de åtte ordene til sitatet hans. Når de hadde funnet ut hva meningen med livet var, ville inspektøren gi dem neste ledetråd.

**Tilleggsoppgave:**

* Ved Andělská Lázeň Beer Spa, måtte lagene finne en gruppe med karer som badet i øl som ville gi dem neste ledetråd.

### Etappe 7 (Tsjekkia → Zimbabwe)

I Zimbabwe, besøkte lagene Imire Rhino & Wildlife Conservatory, hvor det for første gang ble gjennomført lagbytte.
* Praha (Václav Havel lufthavn) til Harare, **Zimbabwe** Zimbabwes flagg (Harare internasjonale lufthavn)
* Harare (Harare Station) til Marondera (Marondera jernbanestasjon)
* Marondera (Imire Rhino & Wildlife Conservatory) (Overnatting & Lagbytte)
* Marondera (Imire Rhino & Wildlife Conservatory – Imire Lake)
* Marondera (Imire Rhino & Wildlife Conservatory – Utkikkstårn) >Veivalg< Rhino Track eller Bush Whack
* Marondera (Imire Rhino & Wildlife Conservatory – Utsiktspunkt over savannen) >Pit-Stop (Etappe 7)<

I denne etappens Veivalg, måtte lagene velge mellom Rhino Track eller Bush Whack. I Rhino Track, måtte lagene, sammen med en guide, ri på hest langs en merket sti gjennom reservatet. Underveis måtte de finne og samle åtte gjenstander som bevismaterialer etterlatt av krypskyttere på bestemte steder. Når gjenstandene ble samlet inn, ble de tatt med tilbake til utgangspunktet for å motta et kart over reservatet, med bilder av stedene gjenstandene ble funnet. De måtte så korrekt plassere de åtte gjenstandene på kartet hvor gjenstandene ble funnet for å motta neste ledetråd. I Bush Whack, måtte lagene kjøre et terrengkjøretøy langs en merket rute for å hente forsyninger, inkludert en feltflaske med vann. Ruten fortsatte så gjennom to gjørmehull, som de måtte vade uti for å finne det beste punktet å krysse gjørmehullene uten å bli sittende fast. Når de hadde kommet seg gjennom og kommet fram til vokterstasjonen, måtte de grave opp en tom feltflaske og grave ned den fulle som de hadde funnet tidligere. Når feltflasken var gravet ned, kunne de returnere til utgangspunktet for å motta neste ledetråd. Tre stasjoner var tilgjengelige ved begge Veivalgsoppgavene.

**Tilleggsoppgaver:**

* Etter ankomst ved Imire Rhino & Wildlife Conservatory, måtte lagene sette opp et tildelt safaritelt som de måtte overnatte i. Lagene ble så vekket av Phil Keoghan klokken 04:00, som informerte lagene at skulle bytte partnere inntil videre. Laget som satte opp teltet sitt raskest, fikk førstevalget til å velge laget de ville bytte partner med.
* De nylige dannede lagene måtte så padle en provisorisk flåte rundt Imrie Lake for å finne deres neste ledetråd, som hang i et tre inne i feltflasker. Når de hadde funnet feltflaskene, kunne de padle videre til neste destinasjon.

### Etappe 8 (Zimbabwe)

I Harare, fant lagene etappens pit-stop ved First Street Pedestrian Mall.
* Harare (Khan Fabrics, Haberdashery and Sports) >Dobbel U-Sving< Lucas & Brittany u-svingte Cody & Jessica og Alex & Conor u-svingte Henry & Evan >Veivalg< Handle with Care eller Just Get it There
* Harare (Harare Gardens)
* Harare (First Street Pedestrian Mall) >Pit-Stop (Etappe 8)<

I denne etappens Veivalg, måtte lagene velge mellom Handle with Care eller Just Get it There. I Handle with Care, måtte lagene dra til Eastgate Mall og finne postkontoret. Der ville de motta syv stor pakker som måtte fraktes og leveres til ulike virksomheter på kjøpesenteret. Etter å ha levert hver av pakkene, ville de motta utgående post som måtte leveres til postkontoret. Når alle leveransene var levert, ville de motta neste ledetråd. I Just Get it, måtte lagene dra til Magaba Tyres. Der måtte lagene velge et lite og et stort dekk og trille dem gjennom markedet til en merket lastebil ved Cameron Hardware. Når dekkene var ombord i lastebilen, ville de motta neste ledetråd.

**Tilleggsoppgave:**

* Ved Harare Gardens, måtte lagene velge en vokalpedagog som ville lære dem uttalen til Shona-språket i Four Brothers-sangen «Pasi Pano Pane Zviedzo». De måtte så framføre sangen på en scene, ledsaget av et band, med riktig uttale og rytme mens de danset for å motta neste ledetråd.

### Etappe 9 (Zimbabwe → Bahrain)

I Bahrain, fant lagene etappens pit-stop ved Livets tre.
* Harare (Africa Unity Square)
* Harare (Harare internasjonale lufthavn) til Muharraq, **Bahrain** Bahrains flagg (Bahrain internasjonale lufthavn)
* Muharraq (Dhow skipsverft)
* Muharraq (Hussein Mohammad Showaiter Sweets)
* A'ali (Delmon Pottery Industry)
* Zallaq (Bahrain Endurance Village)
* Al-Hafirah (Livets tre) >Pit-Stop (Etappe 9)<

**Tilleggsoppgaver:**

* Ved skipsverftet, måtte lagene bære og plassere totalt 140 kg med tømmer på en vekt for å motta neste ledetråd.
* Ved Hussein Mohammad Showaiter Sweets, måtte lagene spørre etter "Kongen av Halwa". Lagene oppdaget at det refererte til en type lokal gelédessert, og hvert lagsmedlem fikk en smaksprøve før de fikk neste ledetråd.
* Ved Delmon Pottery Industry, måtte lagene velge en pose som inneholdt ti små gjenstander som måtte memoreres. De måtte så lete i hundrevis av keramikkrukker etter identiske gjenstander plassert rundt omkring i butikken og ta krukkene til utgangspunktet, en potte om gangen, for å bli godkjent. Når alle de identiske gjenstandene ble funnet, ville de motta en krukke som måtte knuses for å få ut deres neste ledetråd.
* Ved Bahrain Endurance Village, måtte lagene velge en kamelhyrde som ville vise dem hvordan man melker en kamel. En lagsmedlem måtte så få ut nok melk til å fylle et glass, mens partneren holdt kamelen rolig, for å motta neste ledetråd.

**Tilleggsopplysning:**

* I løpet av Pit-Stop, ble lagene fraktet til Africa Unity Square for å starte denne etappen.

### Etappe 10 (Bahrain → Thailand)

I Chiang Mai, fant lagene etappens pit-stop ved tempelet Wat Chedi Luang.
* Muharraq (Arad Walkway – Falkestatue)
* Muharraq (Bahrain internasjonale lufthavn) til Chiang Mai, **Thailand** Thailands flagg (Chiang Mai internasjonale lufthavn)
* Chiang Mai (Royal Park Ratchaphruek) >Veivalg< Size It eller Seize It
* Chiang Mai (Original Khum Khantoke Restaurant) >Veisperring< Hvem vil thaiste noe nytt?
* Chiang Mai (Wat Chedi Luang) >Pit-Stop (Etappe 10)<

I denne etappens Veivalg, måtte lagene velge mellom Size It eller Seize It. I Size It, måtte lagene dra til elefantgården Patara. Der måtte lagene beregne høyde- og vektmålinger til en elefant mens hun var i nærvær av hennes kalv. Hvis veterinæren vurderte at målingene og beregningene var riktige, måtte de ri elefanten langs en sti og mate den for å motta neste ledetråd. I Seize It, måtte lagene dra til risåkeren Baan Kaew. Der måtte lagene fange 20 kaloulafrosker for å motta neste ledetråd.

I denne etappens Veisperring, måtte et lagsmedlem spise tre stekte skorpioner og en kaloulafrosk. Mens oppgaven pågikk, måtte lagsmedlemmet som ikke gjorde Veisperringen stå med levende skorpioner som krøp på dem. Når lagsmedlemmet hadde spist opp, ville de motta neste ledetråd.

**Tilleggsoppgaver:**

* Ved Royal Park Ratchaphruek, måtte lagene finne en av fire elefantstatuer som hadde en blomsterkrans festet til den. Når de hadde funnet en, måtte de så finne en av fire kvinner med paraply som ville ta i mot kransen og bytte den til deres neste ledetråd.

**Tilleggsopplysninger:**

* I løpet av Pit-Stop, ble lagene fraktet til falkestatuen ved Arad Walkway i Muharraq for å starte denne etappen.
* I denne etappen, måtte lagene bruke songthaew som transportmiddel.

### Etappe 11 (Thailand → Kina)

I Hongkong, besøkte lagene Løvens paviljong på toppen av Victoria Peak, med utsikt over Hongkongs skyline, for å finne en ledetråd.
* Chiang Mai (Chiang Mai internasjonale lufthavn) til **Hongkong** Hongkongs flagg, **Kina** Kinas flagg (Hongkong internasjonale lufthavn)
* Sentral- og vestdistriktet (Victoria Peak – Løvens paviljong) >Fartsdump (Henry & Evan)<
* Søndre distrikt (Aberdeen Promenade)
* Sentral- og vestdistriktet (Central Pier nr. 4) >Veisperring< Hvem er sulten etter neste ledetråd?
* Sentral- og vestdistriktet (Lan Kwai Fong)
* Wan Chai (Veikrysset Johnston Road og Wan Chai Road) >Pit-Stop (Etappe 11)<

Som Fartsdump i denne etappen, måtte Henry & Evan tenne lys og plassere dem i førti lanterner. Når lanternene var tent og hengt opp, kunne de fortsette kappløpet.

I denne etappens Veivalg, måtte lagene velge mellom Hairy Crab eller Grub Crab. I Hairy Crab, måtte lagene dra til Aberdeen Floating Village. Der måtte lagene vikle fast og pakke 50 levende kinaullhåndskrabber, mens de ble utsatt for simulert tyfonforhold. Når arbeidet ble godkjent, fikk de neste ledetråd. I Grub Crab, måtte lagene dra til sjømatsrestauranten Jin Bao ved Ap Lei Chaus hovedgate. Der måtte et lagsmedlem ta i mot åtte bestillinger på kantonesisk og formidle bestillingene videre til sin partner på kjøkkenet, som måtte finne de tilsvarende rettene, som var merket fonetisk. Når gjestene hadde fått maten de hadde bestilt, ville de motta neste ledetråd.

I denne etappens Veisperring, måtte et lagsmedlem ikle seg beskyttelsesutstyr og smadre en haug av gammelt elektronisk utstyr med et balltre. I to av apparatene lå det to halvdeler av et ledetråd. Når begge halvdelene ble funnet, måtte de tømme et spann med maling over haugen med elektronisk utstyr for å skape et verk av "rage art". Underveis i oppgaven, fikk lagsmedlemmet som ikke utførte oppgaven lenket et koffert til seg med et håndjern.

**Tilleggsoppgaver**

* På Victoria Peak, måtte lagene bli avbildet med Hongkongs skyline i bakgrunnen. Lagene ville så finne deres neste ledetråd på baksiden av deres bilde.
* Ved Lan Kwai Fong, måtte lagene lete langs gatene etter tre skilt som illustrerte tre gjenstander som lagene hadde sett tidligere i kappløpet og som lagene måtte huske hvilke etapper de ble sett i (Washington Square Arch fra den første etappen, hodeplagget fess fra den tredje etappen og en okse fra den femte etappen). Disse tallene korresponderte med kombinasjonen til å få opp kofferten som fortsatt var lenket fast til håndleddet til lagsmedlemmet som ikke gjennomførte Veisperringsoppgaven. Den riktige rekkefølgen på tallene var forskjellig for hver koffert. Inne i kofferten lå nøklene til håndjernene og plasseringen av etappens pit-stop: krysset mellom Johnston Road og Wan Chai Road.

### Etappe 12 (Kina → USA)

I Alameda, besøkte lagene hangarskipet USS «Hornet» for å gjennomføre sesongens siste oppgave før de kunne krysse målstreken for The Amazing Race 30.
* Hongkong (Hongkong internasjonale lufthavn) til San Francisco, California Californias flagg, **USA** USAs flagg (San Francisco internasjonale lufthavn)
* San Francisco (AT&T Park – «Say Hey Kid»-statuen)
* San Francisco (McCovey Cove)
* San Francisco (San Francisco–Oakland Bay Bridge) >Veisperring< Hvem tok med et ekstra par med undertøy?
* San Francisco (Golden Gate Fortune Cookie Company)
* Alameda (USS «Hornet») >Pit-Stop (Etappe 12)<

I denne etappens Veisperring, måtte et lagsmedlem bruke jumarer til å trekke seg opp 61 meter til toppen av broens senterforankring. De måtte så gå inn i forankringen, iføre seg en sele og drakt med sterke lys, og deretter gjennomføre et kontrollert fritt fall fra en planke for å motta neste ledetråd.

**Tilleggsoppgaver:**

* Ved AT&T Park, måtte lagene padle kajakker rundt McCovey Cove og finne tre nummererte baseballer som tilsvarte antall home runs som Willie Mays hadde klart i løpet av karrieren hans (660), mens Giants-maskoten Lou Seal kastet baller ut i vannet. Når de hadde funnet de riktige nummererte ballene, ville dommeren gi dem neste ledetråd.
* Ledetråden lagene fikk etter Veisperringen, var en rebus som lagene måtte løse for å få navnet på deres neste destinasjon: Golden Gate Fortune Cookie Company. Der måtte lagene lage 102 fortune cookies, 51 pr lagsmedlem. Når kjeksene var godkjente, ville de motta neste ledetråd.
* Om bord på USS «Hornet», måtte lagene velge en flykropp på en stor modellfly på flydekket og deretter lete gjennom hele hangarskipet etter tolv deler merket med samme farge som flykroppen de hadde valgt (to propeller, fire vinger, fire horisontale stabilisatorer og to vertikale stabilisatorer). Hver del hadde forskjellige bilder som skildret noe som hadde skjedd i en etappe i løpet av kappløpet. Etter å ha funnet alle delene, måtte lagsmedlemmet som ikke gjennomførte Veisperringsoppgaven sette sammen flyet med riktig kombinasjon av seks deler (en propell, to vinger, to horisontale stabilisatorer og en vertikal stabilisator) som passet riktig på flykroppen og med bilder fra alle etappene i kappløpet uten duplisering (se fasit nedenfor). Når flyet var godkjent, måtte lagsmedlemmet skyve flyet til sin partner og laget kunne fortsette til målstreken på motsatt ende på flydekket.

| Etappe # | Land | Assosiert gjenstand |
| --- | --- | --- |
| 1 | Islands flagg Island | Off-road hjelm |
| 2 | Belgias flagg Belgia | Pommes frites |
| 3 | Marokkos flagg Marokko | Fisk |
| 4 | Frankrikes flagg Frankrike | Ror |
| 5 | Frankrikes flagg Frankrike | Ridder |
| 6 | Tsjekkias flagg Tsjekkia | Forstørrelsesglass |
| 7 | Zimbabwes flagg Zimbabwe | Feltflaske |
| 8 | Zimbabwes flagg Zimbabwe | Mikrofon |
| 9 | Bahrains flagg Bahrain | Vekt |
| 10 | Thailands flagg Thailand | Elefant |
| 11 | Hongkongs flagg Hongkong | Håndjern |
| 12 | USAs flagg USA | Åre |

**Tilleggsopplysning:**

* Under flyturen til San Francisco, fikk lagene gratis oppgradering til business class.

Eksterne lenker
---------------

* Offisielle nettsider

| * v
* d
* r
The Amazing Race |
| --- |
| USA USAs flagg | 
* 1
* 2
* 3
* 4
* 5
* 6
* 7
* Family Edition
* 9
* 10
* All-Stars
* 12
* 13
* 14
* 15
* 16
* 17
* Unfinished Business
* 19
* 20
* 21
* 22
* 23
* All-Stars (2014)
* 25
* 26
* 27
* 28
* 29
* 30
* 31
* 32
* 33
* 34

 |
| Norge Norges flagg | 
* 1
* 2

 |
| Asia Asia | 
* 1
* 2
* 3
* 4
* 5

 |
| Australia Australias flagg | 
* 1
* 2
* Australia vs. New Zealand
* 4
* 5
* 6

 |
| Canada Canadas flagg | 
* 1
* 2
* 3
* 4
* 5
* 6
* 7
* 8
* 9

 |
| China Rush Kinas flagg | 
* 1
* 2
* 3

 |
| Filippinene Filippinenes flagg | 
* 1
* 2

 |
| Israel Israels flagg | 
* 1
* 2
* 3
* 4
* 5
* 6
* 7
* 8

 |
| Kina Kinas flagg | 
* 1
* 2
* 3
* 4

 |
| Latin-Amerika Latin America | 
* en Discovery Channel 1
* 2
* The Amazing Race 3
* Edição Brasil
* 5
* Ecuador

 |
| Vietnam Vietnams flagg | 
* 1
* 2
* 3
* 4
* 5
* 6

 |
| Andre versjoner | 
* Brasils flagg Brasil
* Finlands flagg Finland
* Frankrikes flagg Frankrike
* Ukrainas flagg Ukraina

 |